নাইজেরিয়ায় হামলার হুমকি ট্রাম্পের! কেন?

ওয়েব ডেস্ক: নাইজেরিয়াতে (Nigeria) হামলার হুঁশিয়ারির হুমকি দিলেন মার্কিন প্রেসিডেন্ট ডোনাল্ড ট্রাম্প (Donald Trump)। তিনি কড়া ভাষায় বলেন, সে দেশে যদি খ্রিস্টান সম্প্রদায় মানুষের উপর ইসলামি সন্ত্রাস জারি থাকে, তাহলে সেখানে আক্রমণ চালাতে প্রস্তুত মার্কিন সেনাও। পাশাপাশি ট্রাম্প জানিয়েছেন, এই সন্ত্রাস হামলা বন্ধ না হলে নাইজেরিয়ায় সমস্তরকম মার্কিন সহায়তা বন্ধ করে দেওয়া হবে।

শনিবার নাইজেরিয়াকে (Nigeria) হুঁশিয়ারি দিয়েছে মার্কিন প্রেসিডেন্ট। তিনি বলেছেন, “যদি নাইজেরিয়ান সরকার খ্রিস্টানদের হত্যা চালিয়ে যেতে দেয়, তাহলে মার্কিন যুক্তরাষ্ট্র অবিলম্বে নাইজেরিয়াকে প্রদত্ত সকল সাহায্য ও সহায়তা বন্ধ করে দেবে। পাশাপাশি সে দেশের উপর ‘অস্ত্র হাতে ঝাঁপিয়ে’ পড়ে সম্পূর্ণরূপে ইসলামী সন্ত্রাসীদের নির্মূলও করতে পারে। যারা এই নরকীয় ঘটনা ঘটাচ্ছে।”

আরও খবর : ভারী বৃষ্টিতে বিপর্যস্ত কেনিয়া, ভূমিধসে মৃত অন্তত ২১, নিখোঁজ বহু

তিনি আরও বলেছেন “আমি এই মর্মে আমাদের সেনাকে সম্ভাব্য কার্যক্রমের জন্য প্রস্তুত থাকতে নির্দেশ দিয়েছি। আমরা যদি আক্রমণ করি, তা হবে দ্রুত ও নির্মম, ঠিক তেমন, যেমন সন্ত্রাসী দুষ্কৃতীরা খ্রিস্টানদের সম্প্রদায়ের মানুষদের উপর আক্রমণ করছে!” সূত্রের খবর, নাইজেরিয়াকে শিক্ষা দিতে জোর কদমে প্রস্তুতি শুরু করে দিয়েছে আমেরিকা।

উল্লেখ্য, যে সব দেশে ধর্মের ভিত্তিতে মানুষের উপর অত্যাচার চালানো হচ্ছে তার একটি তালিকা তৈরি করেছে মার্কিন প্রশাসন। সেই তালিকায় ইজেরিয়ার পাশাপাশি রয়েছে পাকিস্তান, রাশিয়া, চিন, মায়ানমার ও উত্তর কোরিয়ার নাম। প্রসঙ্গত, দীর্ঘদিন ধরে নাইজেরিয়ায় অমুসলিমদের নৃশংসভাবে হত্যা করে আসছে জঙ্গি গোষ্ঠী বোকো হারাম। তারা গোটা বিশ্বে ‘খিলাফত’ প্রতিষ্ঠা করতে চায়। দিনের পর দিন এমন ঘটনায় এবার কড়া পদক্ষেপের কথা জানালেন মার্কিন প্রেসিডেন্ট।